text: Bramgæs terroriserer Mandø
  08 maj 2014 kl. 05.04
  Store flokke af bramgæs æder alt på øen. Landmand siger der er flere end nogensinde før.
  Vadehavsøen Mandø har igen fået besøg af tusindvis af bramgæs. Gæssene kan på kort tid rydde en mark og det har store konsekvenser for landmændene i området.
  Niels Christian Nielsen siger til TV SYD, at der aldrig har været så mange bramgæs som der er i år. Landmanden vurderer, at der lige nu er omkring 25.000 sultne bramgæs på øen.
  De har spist alt på markerne og det betyder, at Niels Christian Nielsens køer stadig står i stalden. Der er nemlig ikke noget græs til dem på markerne.
  Niels Christian Nielsen savner politisk vilje til at regulere bestanden af bramgæs. Lige nu er det tilladt at skyde ti om året på kornmarker.
  Men det gør jo ingen forskel ,siger Niels Christian Nielsen til TV SYD.
  Se video her:
  
  